ky ky ky ba ky kk ky ky bg ky ky ru kk ru ru ky ky ky ky ky ky fr en it ky ky en ky ky ky ky ky ky ky ky ky ky ky ky ky en it ky en ru ru ru ru ky ru ky bg ky ru ky ky ky ky ky ru es ky ky en ru ru hbs_cyr en en en en
Сооронбай Жээнбеков: Чүй облусу региондорду өнүктүрүүдө лидер болушу керек | asiapress.kg
ЧЕМПИОНАТ МИРА ПО ФУТБОЛУ 2018
Robe De Mariée Robe De Mariée Balklänning
    
  Басуу ✉  Почтага жонотуу
Сооронбай Жээнбеков: Чүй облусу региондорду өнүктүрүүдө лидер болушу керек
By Jeenalieva Июль 30, 2018 00:32
Кыргыз Республикасынын Президенти Сооронбай Жээнбеков 26-июлда Жайыл районунун жана Чүй облусунун жашоочулары менен жолугушту.
Жолугушууга Бекитай айылындагы Молдосанов атындагы орто мектептин спорт залынын ачылышы себеп болду.
Мамлекет башчысы 2018-жыл анын Жарлыгы менен региондорду өнүктүрүү жылы деп жарыяланганын эске салды.
«Региондор өнүкпөсө, өлкөнү өнүктүрүү мүмкүн эмес», — деп баса белгиледи Сооронбай Жээнбеков.
«Мен көп жылдар бою региондордо иштедим жана алардын көйгөйлөрү менен мүдөөлөрүн билем. Тилекке каршы, буга чейин мамлекеттин экономикалык саясаты региондордун өнүгүшүнө көмөк болгон эмес. Бюджеттик, салык, акча, насыя саясаты региондордун өзгөчөлүктөрүн эске алган жок. Натыйжада бир райондо экинчисине караганда турмуш беш эсе жакшы болуп, ички жана тышка миграция өстү», — деп белгиледи Сооронбай Жээнбеков.
Ал региондорго карата мамлекеттик саясатты өзгөртүү мезгили келгенин, ошондуктан өлкөнүн региондорун өнүктүрүүгө көп көңүл бурулуп жатканын баса белгиледи.
«Мамлекеттик саясатта жана күндөлүк турмушубузда регион, айыл деген түшүнүктөр активдүү пайдаланылышы керек. Элет — биздин генофондубуз, үрп-адаттарыбыз жана каада-салттарыбыз, тарыхыбыз. Элеттин өнүккөнү — өлкөнүн өнүккөнү», — деп баса белгиледи Мамлекет башчысы.
Ал Чүй облусунда фермерчиликти эле эмес, бүтүндөй өндүрүштү өнүктүрүү үчүн жакшы шарттар түзүлгөнүн кошумчалады. Өнүккөн транспорттук инфраструктура бар, ири рынокторго жана кошуна өлкөлөргө чыгуу үчүн мүмкүнчүлүктөр көбүрөөк.
«Чүй облусу региондорду өнүктүрүүдө лидер болушу керек. Чүй облусу өнүгүүнүн модели жана бүт өлкөбүз үчүн локомотив болооруна ишенем. Мында 60тан ашык улуттардын өкүлдөрү тынчтыкта жана ынтымакта жашап жатышат. Сары Өзөн Чүй бардыгыбызды койнуна батырып, бизди багып жатат», — деп белгиледи Президент Сооронбай Жээнбеков.
Спорттук залдын ачылышына токтолуп, Президент Сооронбай Жээнбеков айылдыктар жана мектептин жамааты менен бирге бүгүн ушул кубанычты тең бөлүшүп жатканына ыраазы экенин айтты.
Мамлекет башчысы ушул спортзалдан мыкты спортчулар тарбияланып, машыксын жана келечекте атактуу балбан Кожомкулдан кем калбаган азаматтар чыксын деген каалоосун билдирди.
Жолугушуунун соңунда Президент Сооронбай Жээнбеков спортзалды көрүп чыкты жана мектеп директору Айна Абдыкуловага тастыктама тапшырды.
Спортзалдын ачылыш аземине КР Өкмөтүнүн Чүй облусундагы ыйгарым укуктуу өкүлү Туйгунаалы Абдраимов жана КР Жогорку Кеңешинин депуттары катышты.
    
  Басуу ✉  Почтага жонотуу
By Jeenalieva Июль 30, 2018 00:32
КНУ КГУСТА Международный медицинский университет (ММУ) Азиатский медицинский институт им. Саткынбая Тентишева
Сооронбай Жээнбеков: Кыргыздар үчүн Алтай темасы символикалуу мааниге ээ
Аппарат полномочного представителя Правительства КР в Чуйской области ОБЪЯВЛЯЕТ КОНКУРС
Таш-Дөбө айылынын алдыга таштаган кадамдары
Чүй облусунун ИИББнын “Кайырчы” аталышында рейд өттү
Нуркан Эшимбеков: «Наше будущее зависит от нас!»
Тоонун суусу аӊтарылат иримдеп… Султан Ибраимовго 90 жылдыгына арналат
КР БШК жана ИИМ добуштарды сатып алуу көрүнүшүнө каршы биргелешип күрөшүүгө белсенүүдө
Бишкек аймактык шайлоо комиссиясынын төрагалыгына К. Маматов шайланды
КСДП лидери Ч. Турсунбеков: “Көпчүлүк коалициясына кирүү боюнча Ата Мекен фракциясы менен сүйлѳшүүлөр аяктады”
0 Facebook 0 Twitter 0 Google+ 0 LinkedIn
Статистика:324/ 0,794s/ 13.2 MB
This may take a second or two.